SOCIÁLNY PODNIK 
PRACOVNEJ INTEGRÁCIE

v súlade s podmienkami  zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov

Október 2016

          

 Úvod

           Cieľom predkladaného materiálu je v zjednodušenej forme zhrnúť obsah právnych predpisov upravujúcich podmienky priznania postavenia sociálneho podniku pracovnej integrácie.
 
Poskytnúť informáciu o postupe pri žiadaní priznania postavenia sociálneho podniku pracovnej integrácie.
        
	Rešpektovaná je filozofia podpory vytvárania sociálnych podnikov pracovnej integrácie v zmysle preferencie zamerania činnosti sociálneho podniku pracovnej integrácie na činnosti, ktoré sú potrebné pre obyvateľov a prispievajú k rozvoju obce/regiónu, k udržaniu zmysluplnej zamestnanosti vytváraním užitočných pracovných miest, ale nenarúšajú prirodzené podnikateľské prostredie nahrádzaním existujúcich služieb podnikateľských subjektov. Sociálne podniky pracovnej integrácie vytvorené s touto filozofiou nie sú preferenčne zamerané na vytváranie zisku, nemajú podnikateľský charakter. Poskytujú prácu znevýhodneným uchádzačom o zamestnanie, pripravujú ich na vstup na otvorený trh práce, čím plnia nielen sociálne ale aj ekonomické ciele.
 
		Materiál plní informačnú funkciu. Nenahrádza platné právne predpisy určujúce podmienky priznania postavenia sociálneho podniku pracovnej integrácie. 

          Obsah

 1  Legislatíva

            2   Právna forma sociálneho podniku pracovnej integrácie

3  Postup žiadateľov pri získavaní postavenia sociálneho podniku 
    pracovnej integrácie
              
4  Odporúčané oblasti pre činnosť sociálnych podnikov  pracovnej 
    integrácie/ zatriedenie podľa SK NACE

5  Podnikateľský plán - osnova
              
           6  Prílohy
     
    	6.1   Žiadosť a prílohy k žiadosti o priznanie postavenia sociálneho            
                    podniku pracovnej integrácie
                       6.2    Povinnosti sociálnych podnikov pracovnej integrácie
                       6.3    Preukazovanie hospodárskeho výsledku - tabuľka

Základné informácie o § 50b zákona o službách zamestnanosti  - priznanie postavenia sociálneho podniku pracovnej integrácie sú zverejnené na www.upsvar.sk (vrátane žiadosti o priznanie postavenia sociálneho podniku pracovnej integrácie a registra sociálnych podnikov pracovnej integrácie)

1   Legislatíva

Podporu zamestnávania znevýhodnených uchádzačov o zamestnanie  v sociálnom podniku pracovnej integrácie, vrátane podmienok  priznania postavenia sociálneho podniku pracovnej integrácie legislatívne upravuje zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“)  § 50b, ktorý definuje podmienky priznania postavenia sociálneho podniku pracovnej integrácie. 

1.1 Sociálny podnik pracovnej integrácie

Na účely zákona o službách zamestnanosti sociálnym podnikom pracovnej integrácie je fyzická osoba alebo právnická osoba, ktorá:

a)	zamestnáva zamestnancov, ktorí pred prijatím do pracovného pomeru boli znevýhodnenými uchádzačmi o zamestnanie v zmysle zákona o službách zamestnanosti v počte, ktorý predstavuje najmenej 30 % z celkového počtu jeho zamestnancov;

b)	poskytuje podporu a pomoc zamestnancom, ktorí pred prijatím do pracovného pomeru boli znevýhodnenými uchádzačmi o zamestnanie nájsť zamestnanie na otvorenom trhu práce;

c)	najmenej 30 %  z finančných prostriedkov získaných  z príjmu  z predmetu  činnosti, ktoré zostanú po úhrade všetkých výdavkov na predmet činnosti za príslušné  zdaňovacie obdobie podľa daňového priznania, každoročne použije  na vytváranie nových pracovných miest alebo na zlepšovanie pracovných podmienok;

d)	je zapísaná v registri sociálnych podnikov pracovnej integrácie.

Fyzická osoba alebo právnická osoba, ktorá má priznané postavenie sociálneho podniku pracovnej integrácie (ďalej len „sociálny podnik pracovnej integrácie“),  musí uvedené podmienky začať plniť odo dňa priznania postavenia sociálneho podniku pracovnej integrácie a ich plnenie  je sociálny podnik pracovnej integrácie  povinný preukázať najneskôr po uplynutí 12 mesiacov odo dňa priznania postavenia sociálneho podniku pracovnej integrácie. 

Plnenie uvedených podmienok preukazuje sociálny podnik pracovnej integrácie v ročnej správe o svojej činnosti, ktorú predkladá ústrediu práce, sociálnych vecí a rodiny.

Sociálnemu podniku pracovnej integrácie, ktorý najmenej 12 kalendárnych mesiacov neplní uvedené podmienky ústredie zruší  priznané postavenie sociálneho podniku pracovnej integrácie rozhodnutím o zrušení priznania postavenia sociálneho podniku pracovnej integrácie. Ústredie opätovne prizná postavenie sociálneho podniku pracovnej integrácie najskôr po uplynutí dvoch rokov od zrušenia predchádzajúceho priznania  postavenia sociálneho podniku pracovnej integrácie. 

 	Pri zriaďovaní sociálnych podnikov pracovnej integrácie, kedy žiadateľom o priznanie postavenia sociálneho podniku pracovnej integrácie je právnická  osoba, ktorej prevažujúci predmet činnosti sociálneho podniku pracovnej integrácie nemusí mať bezpodmienečne podnikateľský charakter -  činnosť týchto sociálnych podnikov  pracovnej integrácie poskytuje prácu občanom, ktorí boli znevýhodnenými uchádzačmi o zamestnanie, sú v sociálnom podniku pracovnej integrácie zamestnaní a podieľajú sa na jeho aktivitách v postavení zamestnancov. Sociálny podnik pracovnej integrácie im poskytuje prechodné zamestnanie, v ktorom rozvíjajú svoje pracovné zručnosti a stáva sa  „prípravkou“ pre vstup na otvorený trh práce – na prácu v bežnom podniku. 

Sociálny podnik pracovnej integrácie okrem sociálneho cieľa, ktorým je vytváranie pracovných miest pre znevýhodnených uchádzačov o zamestnanie má aj cieľ ekonomický, a to zabezpečovanie príjmu prostredníctvom predaja výrobkov alebo poskytovaním služieb.
Sociálny podnik pracovnej integrácie musí obstáť na otvorenom trhu práce rovnako ako bežný podnik, preto by mal byť ekonomicky sebestačný. Ekonomická aktivita sociálneho podniku pracovnej integrácie je prostriedkom na dosiahnutie či naplnenie jeho sociálneho cieľa. 
Sociálny podnik pracovnej integrácie  v súlade so svojím ekonomickým cieľom prioritne zabezpečuje služby/vykonáva činnosti, ktoré sú potrebné pre obyvateľov a prispievajú k rozvoju obce / regiónu.

2  Právna forma sociálneho podniku pracovnej integrácie

Sociálny podnik pracovnej integrácie môže mať rôznu právnu formu; napr. družstvo, nezisková organizácia  poskytujúca všeobecne - prospešné služby, obchodná spoločnosť, fyzická osoba, ktorá zamestnáva zamestnancov ...; právna forma nie je podstatná, podstatné je poslanie sociálneho podniku pracovnej integrácie, podpora vytvárania užitočných pracovných miest. 

Čo sa týka možnosti podnikania pri jednotlivých právnych formách neziskových subjektov, podnikateľskú činnosť môžu realizovať:
-	občianske združenia
Samotný zákon č. 83/1990 Z.z. o združovaní občanov nevylučuje vykonávanie komerčnej činnosti vykonávanej občianskymi združeniami aj podnikateľským spôsobom, a to v prípade, ak účel združenia, za ktorým sa fyzické prípadne právnické osoby združili, zostáva plne zachovaný. Je to v súlade s myšlienkou ekonomického využitia majetku združení v prospech ich ďalšieho rozvoja;
-	neziskové organizácie poskytujúce všeobecne prospešné služby (poskytovanie  
zdravotnej starostlivosti, poskytovanie sociálnej pomoci a humanitárnej starostlivosti, tvorba, rozvoj, ochrana, obnova a prezentácia duchovných a kultúrnych hodnôt, ochrana ľudských práv a slobôd, vzdelávanie, výchova a rozvoj telesnej kultúry, výskum, vývoj, vedecko-technické služby a informačné služby, tvorba a ochrana životného prostredia a ochrana zdravia obyvateľstva, služby na podporu regionálneho rozvoja a zamestnanosti a zabezpečovanie bývania, správy, údržby a obnovy bytového fondu).
Nezisková organizácia môže podnikať podľa osobitných predpisov za podmienky, že touto činnosťou sa dosiahne účelnejšie využitie jej majetku a nebude ohrozená kvalita, rozsah a dostupnosť služieb, pre ktoré bola založená;
      -    záujmové združenia právnických osôb
            Možnosti  podnikania záujmových združení právnických osôb Občiansky zákonník osobitne neupravuje, a preto je možné možnosti podnikania vyvodiť len všeobecne z ustanovenia § 20f Občianskeho zákonníka, ktorý podnikateľskú činnosť takýchto združení nezakazuje, ba ani ho špecificky neobmedzuje. Ide síce o takú právnu formu, ktorej hlavným účelom nemôže byť podnikateľská činnosť, no však na druhej strane výkon podnikateľskej činnosti Občiansky zákonník nevylučuje, čo znamená, že záujmové združenie právnických osôb môže vykonávať podnikateľskú činnosť doplnkovým spôsobom;
      -    cirkvi a náboženské spoločnosti.  
 
2.1  Príklady  právnych foriem 
       vhodných pre sociálne  podniky pracovnej integrácie v zriaďovateľskej pôsobností obci:
2.1.1	Živnostenský list na obec
Najjednoduchšie je požiadať o vydanie živnostenského listu priamo na obec. 
Výhodou podnikania takýmto spôsobom je, že keďže starosta je štatutárom obce, priamo vedie a zodpovedá aj za podnikateľskú činnosť.

2.1.2	Zriadenie samostatnej príspevkovej organizácie alebo rozpočtovej organizácie
Aj keď sa tieto organizácie zväčša zakladajú na správu verejnoprospešných aktivít, pri založení sociálneho podniku je vhodné použiť túto spoločnosť na naštartovanie, prípadne prevádzkovanie aktivít.

2.1.3	Založenie spoločnosti s ručením obmedzeným
Pri väčšom objeme činností, najmä však pre podnikateľské aktivity, je vhodné, ak obec založí samostatnú právnickú osobu hneď na začiatku. Ako najvhodnejšia sa javí spoločnosť s ručením obmedzeným

Odporúčame, aby problematiku daňovníctva, účtovníctva a výsledkov z predmetu vykonávanej činnosti sociálny podnik pracovnej integrácie konzultoval individuálne na regionálnom poradenskom a informačnom centre, s daňovými poradcami a poradcami pre podnikateľov. 

3   Postup pri získavaní postavenia sociálneho podniku pracovnej integrácie 

Oprávneným žiadateľom pre priznanie postavenia sociálneho podniku pracovnej integrácie je podľa zákona o službách zamestnanosti  fyzická osoba a právnická osoba, ktorá:
a)	zamestnáva zamestnancov, ktorí pred prijatím do pracovného pomeru boli znevýhodnenými uchádzačmi o zamestnanie v zmysle zákona o službách zamestnanosti v počte, ktorý predstavuje najmenej 30 % z celkového počtu jeho zamestnancov;

b)	poskytuje podporu a pomoc zamestnancom, ktorí pred prijatím do pracovného pomeru boli  znevýhodnenými uchádzačmi o zamestnanie nájsť zamestnanie na otvorenom trhu práce;

c)	najmenej 30 %  z finančných prostriedkov získaných  z príjmu  z predmetu  činnosti, ktoré zostanú po úhrade všetkých výdavkov na predmet činnosti za príslušné  zdaňovacie obdobie podľa daňového priznania, každoročne použije  na vytváranie nových pracovných miest alebo na zlepšovanie pracovných podmienok;

d)	je zapísaná v registri sociálnych podnikov pracovnej integrácie

Oprávnený žiadateľ požiada o priznanie postavenia sociálneho podniku pracovnej integrácie písomnou formou vyplnením tlačiva žiadosti. Žiadosť s prílohami zasiela /doručí  na adresu : 

Ústredie práce, sociálnych vecí  a rodiny
Špitálska 8
812 67  Bratislava

Postavenie sociálneho podniku pracovnej integrácie priznáva Ústredie práce, sociálnych vecí a rodiny oprávnenému žiadateľovi  rozhodnutím o priznaní postavenia sociálneho podniku pracovnej integrácie na dobu neurčitú.

Po nadobudnutí právoplatnosti rozhodnutia o priznaní postavenia  sociálneho podniku pracovnej integrácie je fyzická alebo právnická osoba zaradená do registra sociálnych podnikov pracovnej integrácie, ktorý vedie ústredie práce, sociálnych vecí a rodiny. 
Register sociálnych podnikov pracovnej integrácie je priebežne aktualizovaný minimálne raz mesačne.  Je zverejnený na  adrese:   www.upsvar.sk . 

4  Odporúčané oblasti pre činnosť sociálnych podnikov pracovnej integrácie 

Oprávnený žiadateľ do žiadosti  uvádza dátum, ku ktorému žiada o priznanie postavenia sociálneho podniku pracovnej integrácie. Do tlačiva žiadosti uvádza názov prevažujúcej ekonomickej činnosti, ktorú bude vykonávať  sociálny podnik  a kód  podľa SK NACE. Stačí zatriedenie do základnej sekcie a divízie. 
Povinnosť oprávneného žiadateľa uviesť do žiadosti vykonávané činnosti podľa štatistickej klasifikácie ekonomických činností je určená citovaným zákonom o službách zamestnanosti. Nie je  rozhodujúca skutočnosť, či cieľom je alebo nie je vytváranie zisku. Je žiaduce uviesť do žiadosti prevažujúcu činnosť sociálneho podniku.

Odvetvová klasifikácia ekonomických činností SK NACE  uvádza podrobnú informáciu  o kódoch ekonomických činností  - Vyhláška Štatistického úradu  SR   č. 306/2007 Z.z. v znení neskorších predpisov. 

5  Podnikateľský plán - odporúčaná osnova 

Osnova podnikateľského plánu má odporúčací charakter.

Ciele a stratégia podnikateľského zámeru  založenia a zabezpečenia vyrovnaného hospodárenia sociálneho podniku pracovnej integrácie, rozpracované v podnikateľskom pláne, by mali odpovedať na otázky:  
- čo sa chce dosiahnuť
- ako sa to dosiahne
- kedy a za akých podmienok sa to dosiahne, aké sú riziká.

5.1	Profil žiadateľa 
Stručný popis východiskovej situácie, zdôvodnenie  zámeru vytvoriť  sociálny podnik pracovnej integrácie 
– prepojenie na ekonomický program na rozvoj užitočnej zamestnanosti pre rozvoj národného hospodárstva. Určenie zamerania  prevažujúcej činnosti sociálneho podniku pracovnej integrácie, zatriedenie do odvetvovej klasifikácie odvetvových činností SK NACE. 
Uvedenie zvolenej právnej formy a dokladu oprávnenosti na podnikanie a na vykonávanie predmetu činnosti v prípade, že z plánovaných vykonávaných činností  v sociálnom podniku pracovnej integrácie je predpoklad zisku (napr. ŽL.)  
	    
5.2	Východisková situácia   
Analýza aktuálneho vývoja regionálneho trhu práce, kde bude pôsobiť sociálny podnik pracovnej integrácie, kde bude realizovať svoje aktivity. Odporúčame popis realizácie aktivít  činností v sociálnom podniku pracovnej integrácie, vrátane spôsobu zabezpečenia podpory a pomoci  zamestnancom sociálneho podniku pracovnej integrácie pri ich príprave na vstup na otvorený trh práce. Žiadateľ  uvedie spolupracujúce subjekty pri zabezpečovaní činnosti sociálneho podniku pracovnej integrácie.

5.3	Marketingová stratégia, produkcia                                                               
Informácie o pracovnom trhu v lokalite, odhad rozsahu produkcie podnikateľskej činnosti, reklama, konkurencia, odbyt, spolupracujúce subjekty. V tejto časti by žiadateľ o priznanie postavenia sociálneho podniku pracovnej integrácie mal  poskytnúť odpovede na tieto otázku:  Čo bude predmetom činnosti  sociálneho podniku pracovnej integrácie? 
Mali by tu byť uvedené informácie o produktoch - produkt je výrobok alebo poskytovaná služba, ktoré bude sociálny podnik pracovnej integrácie pracovnej integrácie vyrábať/ poskytovať a odberateľoch – akí/kto sú charakteristickí zákazníci pre jednotlivé produkty sociálneho podniku pracovnej integrácie? Kto bude produkty sociálneho podniku pracovnej integrácie nakupovať /obyvatelia, malí a strední podnikatelia, verejná správa a pod.  Ak ide o poskytovanie služby, čo sa ňou sleduje? Komu je  určená? Čo očakáva zákazník od produktov sociálneho podniku pracovnej integrácie? Aké požiadavky zákazníkov pre jednotlivé produkty  sociálneho podniku pracovnej integrácie  je sociálny podnik pracovnej integrácie  pripravený plniť.
 
Odpovedá sa otázky: Akým spôsobom bude sociálny podnik pracovnej integrácie svoje produkty predávať? Bude potrebná reklama pre jednotlivé produkty  sociálneho podniku pracovnej integrácie? Aké sú ciele predaja pre jednotlivé produkty sociálneho podniku pracovnej integrácie? (Počty kusov, náklady na materiál....Aká je predpokladaná ročná produkcia...Aké sú riziká predaja pre jednotlivé produkty sociálneho podniku pracovnej integrácie a spôsob ich eliminácie? Aký je predpoklad konkurencieschopnosti jednotlivých produktov  sociálneho podniku pracovnej integrácie  po skončení finančnej podpory pre pracovné miesta v sociálnom podniku pracovnej integrácie ?
     
5.4	Financie a ekonomika  sociálneho podniku pracovnej integrácie
Základná  osnova  plánovaného  rozpočtu na  určené obdobie (napr. 12-tich mesiacov)  môže byť predložená v podobe  jednoduchej súvahy zahrňujúcej príjmy, výdaje, mzdové náklady, hospodársky výsledok. Mala by zahrňovať   
-	náklady na prípravu pracovného miesta
-	náklady na kvalifikáciu zamestnaných zamestnancov prijatých do sociálneho podniku pracovnej integrácie
Príklad  rozpočtu v podnikateľskom pláne:

V ý s l e d o v k a

Poznámky 
  Číselné hodnoty sú v EUR	
(príjmy)	264 000		
Z toho 
+ tržby
+ predaj služieb
+ príspevky – finančná spoluúčasť   
  úradu na podporu vytvorenia   
  a udržania miest v sociálnom podniku pracovnej integrácie (napr. 15 miest)
+ iné príjmy z profitu - uviesť	
184 000
  25 000

54 000
1 000	

sponzorský dar	
(výdaje)	- 168 510		
Prevádzkové náklady
v tom:
Materiál a priame náklady
Náklady na bežnú prevádzku (energie, prenájom, telekomunikácie, spotrebný materiál .... bankové poplatky)
Tovary
Externé tovary a služby (odčleniť náklady na kmeňových a tranzitných zamestnancov)
             - kmeňoví zamestnanci
             - vzdelávanie tranzitných    
                        zamestnancov /15
- prax, sprostredkovateľské   
           aktivity pre tranzitných  
           zamestnancov
- iné – uviesť konkrétne	

11 000
23 000

10 000
6 010

10

4 500

1 000

500	

- vzdel. kľúčového   
  zamestnanca   k výuke TZ
- externé vzdelávanie, doplnenie školských deficitov, kariérne poradenstvo
	
-  Mzdové náklady 
(odčleniť náklady na kmeňových a tranzitných zamestnancov
kmeňoví zamestnanci /11
tranzitní zamestnanci /15	

60 000
54 000		
-  Investície
Podrobne rozpísať	4 500
	Náklady na vytvorenie nových pracovných miest	
Hospodársky výsledok	95 490		

5.5  Plán opatrení – poradenská časť  
Spôsob zabezpečenia podpory a pomoci zamestnancom sociálneho podniku pracovnej integrácie - ako bude fyzická alebo právnická osoba pripravovať zamestnancov sociálneho podniku pracovnej integrácie  na vstup na otvorený trh práce.  
Aktivity majú prepojenie   na plánovaný rozpočet : Aké sú náklady na prípravu PM, aké sú náklady na kvalifikáciu zamestnaných zamestnancov v sociálnom podniku pracovnej integrácie.
 
5.6	Riadenie rizík, prognóza
Odporúča sa stručne uviesť, čo môže ovplyvniť výsledok a uviesť odpoveď na otázku položenú v úvode – čo sa očakáva ?  
Udrží sa zamestnanosť, zlepší sa úroveň poskytovanej starostlivosti  pre sociálne slabšie skupiny starších občanov, zlepší sa sociálna vybavenosť, služby, zlepší sa životné prostredie, čistota a poriadok  ... Aký bude vývoj po 12-tich mesiacoch  -  napr. ďalšie  prijatie nových zamestnancov do sociálneho podniku pracovnej integrácie, rozširovanie výroby, objemu služieb, predaja tovaru...

                                                                                                            Príloha č.1

6.1  Prílohy k žiadosti o priznanie postavenia sociálneho podniku pracovnej integrácie

a) 
Výpis z obchodného registra alebo iný doklad oprávňujúci na podnikanie a na vykonávanie predmetu činnosti (doklad oprávňujúci na podnikanie a na vykonávanie predmetu činnosti sociálneho podniku pracovnej integrácie, napr. živnostenský  list v prípade, ak sociálny podnik pracovnej integrácie bude vykonávať podnikateľskú činnosť)

b)
Originál alebo kópia dokladu potvrdzujúceho právnu subjektivitu právnickej osoby – doklad o pridelení IČO,

c) 
Výpis z registra trestov  zodpovednej osoby  - štatutárny zástupca alebo iná určená osoba, ktorá koná v mene oprávneného žiadateľa o priznanie postavenia sociálneho podniku pracovnej integrácie

d)Podnikateľský plán vrátene kalkulácie predpokladaných príjmov, výdavkov a zisku pred rozdelením s uvedením  okruhu spolupracujúcich subjektov (viď. odporúčaná osnova podnikateľského plánu v časti  5).

Odporúčame oprávnenému žiadateľovi už prípravu podnikateľského zámeru vrátane  plánu zamerania  činnosti sociálneho podniku pracovnej integrácie konzultovať s územne príslušným úradom práce, sociálnych vecí a rodiny.

e) dokumenty a doklady preukazujúce plnenie podmienok podľa odseku 1 písm. a) až c) a odseku 3 (kópia daňového priznania žiadateľa za predchádzajúce daňové obdobie)

f) Žiadateľ k žiadosti prikladá originál alebo kópiu dokladu o prenájme alebo vlastníctve priestorov, v ktorých bude sociálny podnik pracovnej integrácie vykonávať predmet svojej činnosti a  doklady preukazujúce materiálne vybavenie  na vykonávanie predmetu činnosti sociálneho podniku  - môže ísť o inventárny súpis, môže doložiť kópie dokladov o kúpe alebo priložiť čestné prehlásenie, že má potrebné materiálne vybavenie na predmet činnosti  sociálneho podniku pracovnej integrácie s vymenovaním, okruh spolupracujúcich subjektov.

g) originál alebo overená kópia dokladu vlastníctva priestorov alebo o prenájme priestorov v ktorých bude vykonávaná činnosť SP.

h) doklady preukazujúce materiálne vybavenie na vykonávanie predmetu činnosti SP PI.

i) okruh spolupracujúcich subjektov SP PI

                                                                                                              

 Príloha č.2

6.2  Povinnosti sociálnych podnikov pracovnej integrácie

Fyzická osoba alebo právnická osoba, ktorej po splnení  podmienok stanovených podľa § 50b zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov bolo priznané  postavenie sociálneho podniku pracovnej integrácie  je povinná: 

•	zabezpečovať ochranu osobných údajov svojich zamestnancov;

    vytvoriť podmienky na výkon kontroly svojej činnosti a poskytovať informácie   
        a doklady požadované orgánom kontroly; 

•	oznamovať ústrediu všetky zmeny údajov uvedených v rozhodnutí o priznaní     
       postavenia sociálneho podniku pracovnej integrácie  formou žiadosti o zmenu v rozhodnutí o priznanom  postavení sociálneho podniku pracovnej integrácie;

•	 predkladať ústrediu ročnú správu preukazujúcu plnenie § 50b ods.1 písm. a) až c) : 
-	zamestnávať zamestnancov, ktorí pred prijatím do pracovného pomeru boli znevýhodnenými uchádzačmi o zamestnanie v počte, ktorý predstavuje najmenej 30 % z celkového počtu  jeho zamestnancov,
-	poskytovať pomoc a podporu zamestnancom, ktorí pred prijatím do pracovného pomeru boli  znevýhodnenými uchádzačmi o zamestnanie, nájsť zamestnanie na otvorenom trhu práce,
-	najmenej 30 % z finančných prostriedkov získaných z príjmu z predmetu činnosti, ktoré zostanú po úhrade  všetkých výdavkov na predmet činnosti za príslušné zdaňovacie obdobie podľa daňového priznania, každý rok použiť na vytváranie nových pracovných miest alebo na zlepšovanie pracovných podmienok.

Prvú ročnú správu predkladá fyzická alebo právnická osoba, ktorá má priznané postavenie sociálneho podniku pracovnej integrácie po 12-tich mesiacoch svojej činnosti, od dátumu priznania postavenia sociálneho podniku pracovnej integrácie,  do konca nasledujúceho mesiaca,   následne raz ročne v termíne do konca  marca aktuálneho roku   za  predchádzajúci kalendárny rok.
                Ročnú správu predkladá sociálny podnik pracovnej integrácie   vždy za ukončený kalendárny rok v určenej  štruktúre.  V elektronickej predlohe možné stiahnuť  na : 
             www.upsvar.sk – služby zamestnanosti – základné informácie – neštátne služby  
                                                zamestnanosti – sociálny podnik   pracovnej integrácie                                                                                                                                                                         

Príloha č.3

V zmysle § 50b ods.1 písm. c) zákona o službách zamestnanosti  sociálny podnik  pracovnej integrácie preukazuje v ročnej správe o svojej činnosti skutočnosť, že najmenej 30 % z finančných prostriedkov získaných z príjmu z predmetu činnosti, ktoré zostanú po úhrade  všetkých výdavkov na predmet činnosti za príslušné zdaňovacie obdobie podľa daňového priznania, každoročne použije na vytváranie nových pracovných miest alebo na zlepšenie pracovných podmienok zamestnancov sociálneho podniku pracovnej integrácie.

V priloženej tabuľke uvádzame formy preukazovania  hospodárskeho výsledku podľa typu účtovnej závierky s  akceptovateľnými dokladmi, ktoré preukážu výsledok hospodárenia sociálneho podniku pracovnej integrácie jeden krát ročne ( jeden krát za 12 mesiacov). Pri predkladaní dokladov je rozhodujúce, či sociálny podnik pracovnej integrácie účtuje v sústave jednoduchého alebo podvojného účtovníctva. 

 tabuľka č.1: Preukazovanie hospodárskeho výsledku
 
	Forma sociálneho podniku pracovnej integrácie	Spôsob účtovania sociálneho podniku pracovnej integrácie 	Forma preukázania hospodárskeho výsledku sociálneho podniku pracovnej integrácie  vrátane určených dokladov	

1.	Právnická osoba (PO) založená alebo zriadená obcou, samosprávnym krajom 	Podvojné účtovníctvo	Daňové priznanie k dani z príjmov PO */ doklady:
súvaha, daňový výkaz ziskov a strát, výkaz o príjmoch a výdavkoch 
NO Úč. 1-01	

2.	Obec 	Podľa schváleného rozpočtu obecným zastupiteľstvom 	Správa o hospodárení schválená obecným zastupiteľstvom v súlade so zákonom o obecnom zriadení /**	

3.	Obec - organizačná zložka 	Vedie samostatný analytický účet príjmov a výdavkov	Schválený hospodársky výsledok zakladateľom v súlade so zákonom o obecnom zriedení /**
(obecné , mestské zastupiteľstvo..../ doklad: 
Výpis z uznesenia	

4.	Občianske združenie
	a) Jednoduché   
    účtovníctvo  

b) Podvojné    
     účtovníctvo	Daňové priznanie k dani z príjmov FO*/ výkaz o príjmoch a výdavkoch, majetku a záväzkoch
Doklady: Výkaz o príjmoch a výdavkoch, majetku a záväzkoch
Pri PÚ : detto ako v bode1. 
	
5.	Neziskové organizácie	JÚ alebo PÚ	Detto ako v bode 1.alebo 4.	

6.	Záujmové združenie právnických osôb	a) Podvojné     
    účtovníctvo

b) Jednoduché   
     účtovníctvo	Daňové priznanie k dani z príjmov PO */doklady dtto ako v bode 1.

Daňové priznanie k dani z príjmov FO*/ výkaz o príjmoch a výdavkoch, majetku a záväzkoch
Doklady: Výkaz o príjmoch a výdavkoch, majetku a záväzkoch
	
7.	Rozpočtová organizácia zriadená obcou 	

a) JÚ  alebo b) PÚ 	Hospodársky výsledok schválený zakladateľom podľa  prísl. predpisu /***
- výpis z uznesenia	
8.	Príspevková organizácia zriadená obcou	

a) JÚ  alebo b) PÚ	Hospodársky výsledok schválený zakladateľom podľa  prísl. predpisu /***
- výpis z uznesenia 	
	Iné 	Podľa nariadenia zriaďovateľa a platnej legislatívy